cyanic-selkie/wikianc huggingface dataset:
Maria Gripe
Forfatterskap
I løpet av karrieren skrev hun 38 bøker som har blitt oversatt til 29 språk. Dette gjorde henne til en av Sveriges mest produktive forfattere. Hennes siste bok heter Annas blomma og ble utgitt i 1997. I årenes løp mottok hun mange priser for sine bøker.
Geologi
Vulkanstudier, plutonisme og neptunisme
Gruveindustrien i det 18. århundre økte forsåelsen for stratigrafi. I 1741 ble det undervist i geologi ved National Museum of Natural History i Frankrike. I Norge stod Beergseminaret på Kongsberg lenge sentralt. Neptunisme og Plutonisme sto mot hverandre som konkurrerende teorier. I 1774 publiserte Abraham Gottlob Werner boken Von den äusserlichen Kennzeichen der Fossilien der han presenterte et system for å identifisere mineraler på grunnlag av visse karakteristika. Og i 1749 publiserte den franske naturalisten Georges-Louis Leclerc sin Histoire Naturelle der han angrep de kristne teoriene til blant annet Whiston. Ved sammenligning med avkjølende kuler konkluderte han at jordens alder ikke var 6,000 år som foreslått utfra Bibelen, men snarere 75 000 år.
Maria Gripe
Forfatterskap
Flere av Maria Gripes bøker har blitt filmatisert, blant disse er Hugo og Josefin, Elvis, Glassblåserens barn, Agnes Cecilia og Skyggeserien. I 1971 laget Sveriges Television en TV-serie basert på boken Julia och nattpappaen. Oversatte versjoner av Tordivelen flyr i skumringen og Agnes Cecilia har også blitt sendt som hørespill i Lørdagsbarnetimen på NRK radio. «Tordivelen» har blitt kåret til Tidenes beste hørespill av Lørdagsbarnetimens lyttere.
Geologi
Stratigrafi og evolusjonslære
Termen geologi ble introdusert av to naturalister fra Genève, Jean-Andre Deluc og Horace-Benedict de Saussure. Geologi ble også brukt i Encyclopedie i 1751 av Denis Diderot. I 1741 opprettet National Museum of Natural History i Frankrike den første lærerstilling innen geologi.
Maria Gripe
Forfatterskap
Maria og Haralds datter Camilla Gripe er barnebokforfatter. I størstedelen av sitt voksne liv bodde Maria Gripe i Nyköping, der også filmatiseringen av hennes bok Agnes Cecilia fant sted.
Geologi
Stratigrafi og evolusjonslære
William Smith, Georges Cuvier og Alexander Broignart var foregangsmenn for fossilbasert stratigrafi. Etter utgivelsen av Cuvier og Broignarts bok Description Geologiques des Environs de Paris i 1811 økte interessen for denne nye læren. I 1833 kartla Adam Sedgwick bergarter som han tidfestet til kambrium. Samtidig foretok den banebrytende, skotske geologen Charles Lyell en inndeling av tertiærtiden basert på stratigrafiske studier i Skottland. Roderick Murchison kartla samtidig Wales der han tidfestet øvre deler av Sedgewick's kambrium til nedre deler av silurtiden.
Maria Gripe
Forfatterskap
Etter en lengre tids demenssykdom døde Maria Gripe i 2007 på et sykehjem i Rönninge.
Geologi
Stratigrafi og evolusjonslære
Uniformitarisme-katastrofisme-debatten var grunnleggende for vitenskapen i det 19. århundre. Charles Lyell debatterte dette i Principles of Geology (1802) med nytt materiale fra England, Frankrike, Italia og Spania, og bygde opp under Hutton’s ideer om gradualisme. Lyell konkluderte som doktrine at prosesser foregår med samme hastighet i dag som i fortiden. Doktrinen om uniformitarisme ble med dette alminnelig akseptert. Charles Darwin hadde deltatt sammen med Sedgwick ved enkelte ekskursjoner i Wales. Han leste Lyell’s bok Principles of Geology og fattet stor interesse for uniformitarismen. Da Darwin i 1859 fremsatte sin evolusjonteori i boken The Origin of Species henviste han i stor utstrekning til Lyell.
Moderne geologi
På 1800-tallet ble jordens alder anslått til millioner av år, og ved overgangen til det 20. århundre ble alderen anslått til 2 milliarder år. Radiometrisk datering av mineraler og bergarter ga etter hvert mer nøyaktig datering. Den geologiske tidsskalaen ble dermed videreutviklet og stadig mer nøyaktig. I Norge var Baltazar Mathias Keilhau (1797-1858) pioneren ved Universitetet i Christiania, og foretok geologiske studiereiser i hele landet fra 1830-årene og utga hovedverket Gara Norvegica med geologiske kart over Oslofeltet (1838), Nord-Norge (1844) og Sør-Norge (1850).
Yellowstone-kalderaen
Yellowstone har hatt tre utbrudd, for henholdsvis 2,1 millioner, 1,3 millioner og 640 000 år siden. Man vet ikke når eller om vulkanen vil få et nytt utbrudd.
Geologi
Moderne geologi
Keilhau var den første urbane utforsker av Jotunheimen i 1920, men forfulgte imidlertid et neptunittisk blindspor da han foreslo at granittlagene i Oslo var sedimentære avsetninger. Her traff Theodor Kjerulf (1825-1888) bedre med oppdagelsen av metamorfe strukturer og isavsmeltingens betydning for blokk- og morenedannelse i Norge (1857). Året etter opprettet han Norges geologiske undersøkelse og utga etterhvert en rekke gode geologiske kart.
Teorier om kontinentaldrift ble presentert av Frank Bursley Taylor i 1908 og videreutviklet av Alfred Wegener i 1922, og oppsto på bakgrunn av det lange tidsperspektivet. Kontinentene var ifølge Wegener opprinnelig et sammenhengende landområde som han kalte Pangaea; Wegener mente at Pangaea på et tidspunkt sprakk opp og at kontinentene deretter drev som flåter over havbunnen. Wegner og Arthur Holmes mente at en del atskilte kontinenters kystkonturer, geologi og dyreliv ville passe påfallende godt sammen om de ble lagt inntil hverandre. Denne teorien ga også en forklaring på hvordan fjellkjedene hadde blitt dannet.
Dette ble ikke fullt anerkjent før på slutten av 1960-tallet, da teorien om platetektonikk ble lansert og det samtidig ble oppdaget at havbunn skapes vulkansk langs verdenshavenes midtrygger. Derimot fikk kroaten Andrija Mohorovicic større gjennomslag da han etter å ha studert jordskjelv i 1910 postulerte grensen mellom jordskorpa og mantelen. Så gjorde seismologien raske framskritt da tyskeren Beno Gutenberg i 1913 anslo kjernens radius utfra forplantning av jordskjelvbølger, mens danske Inge Lehmann i 1936 oppdaget at det fantes både en indre og en ytre kjerne.
Geologien i etterkrigstiden
På 1960-tallet skapte forståelsen av platetektonikk det kanskje største gjennombruddet innenfor geologien. Det ble nå mulig å forstå slike fenomener som vulkaners og fjellkjeders plassering, forkeomsten av jordskjelv, hvorfor havet er dypest nær land og hvorfor havbunnsskorpen er yngre, tynnere, og tyngre enn jordskorpen. Forståelsen av platebevegelsene forklarte de geofysiske sideveis bevegelsene av kontinentene og at tung havbunnsskorpe av gabbro, diabas og basalt er yngre enn lettere kontinentalskorpe av granitt, gneis, kalkstein og sandstein. Dette støttet hypotesene om havbunnsspredning og paleomagnetisme. Teorien om havbunnsspredning ble fremsatt av Robert S. Dietz og Harry H. Hess – de mente at ny havbunnsskorpe dannes når havbunner presses fra hverandre langs midthavsrygger. Canadieren John Tuzo Wilson fastslo at Iapetushavet («Atlanteren») hadde åpnet seg, og siden lukket seg i den kaledonske fjellkjedefoldingen. Siden fant man at kontinentene hadde støtt sammen og drevet fra hverandre utallige ganger gjennom jordhistorien. En slik syklus med havbunnsspredning og senere kollisjon kalles gjerne for en wilson-syklus etter nettopp geologen John Tuzo Wilson. Både Appalachene i USA og Kaledonidene i Europa består av felles havbunnsskorpe fra Iapetushavet som dekket kontinentene i kollisjonsfasen under den kaledonske fjellkjedefolding.
Paleomagnetisme er måling av orienteringen til jordens magnetfelt. Den britiske geofysikeren S. Runcorm foreslo konseptet om paleomagnetisme under henvisning til at kontinentene hadde beveget seg relativt til polområdene.
Klassifikasjonen av bergarter er av ny dato, størkningsbergartene ble eksempelvis først klassifisert på en konsistent måte av tyske Albert Streckeisen i 1973, hvor innholdet av fem mineralgrupper avgjør grupperingen i lyse, mørke og svært mørke dypbergarter eller vulkanske bergarter.
Sima Yi
Yìs stadig økende betydning i riket på grunn av hans suksess mot Shu Hans felttog førte til at Sīmǎ-familien kunne overta makten i Wei. Etter keiser Cao Ruis død var han sammen med Cao Shuang regent for riket, men i 249 ledet han et statskupp mot sin medregent Cao Shuang, som førte til at Yì i stor grad overtok makten i riket. Etter hans død styrte to av hans sønner, først Sima Shi og deretter Sima Zhao, Wei som regenter, og i 265 opprettet hans sønnesønn, Sima Zhaos sønn, Sima Yan Jin-dynastiet etter da å ha styrtet den siste Wei-keiseren, Cao Huan. Av Sima Yan fikk Yì posthumt tittelen Keiser Xuān (宣皇帝; Xuān Huángdî) og tempelnavnet Gāozǔ (高祖).
Daniele Bennati
Daniele Bennati (født 24. september 1980) er en italiensk landeveissyklist. Han la opp etter 2019-sesongen.
Margot Lander
Margot Ella Florentz Lander (født 23. august 1910 i Oslo, død 18. juli 1961 i København) var en primaballerina i Den Kongelige Danske Ballett og den viktigste danske ballerinaen i den første halvdelen av det tjuende århundre.
Hun ble født i Oslo, og var datter av operasangeren Ella Florentz og journalisten Marx Gerharh. Hun begynte å studere ved den Kongelige Danske Ballettskolen i 1917, og ble med i den Kongelige Danske Ballett i 1928. To år etter dette giftet hun seg med Harald Lander, en danser og koreografer som ble ballettmester på den Kongelige Danske Ballett.
Margot Lander ble førstedanser i 1933, og Danmarks første primaballerina i 1942. Hun danset hovedroller i Harald Lander sine balletter, i August Bournonvilles repertoar, og i Coppélia og Svanesjøen før hun pensjonerte seg i 1950.
Script for a Jester’s Tear
Script for a Jester's Tear er debutalbumet til det britiske rockebandet Marillion. Albumet ble utgitt i mars 1983.
Albumet nådde 7.-plass på den britiske albumlista. Det ble utgitt to singler fra albumet. «He Knows You Know» kom ut i februar 1983, og nådde 35.-plass på den britiske singellista. «Garden Party» kom ut i juni, og nådde 16.-plass.
Bakgrunn
Musikken på albumet kan regnes med blant den melodiske progressive rocken, ikke ulikt en del progrock fra 1970-tallet. Marillion kom i mange år framover til å bli sammenlignet med Genesis, en sammenligning gruppa selv alltid har mislikt. Musikken på debutalbumet har visse likheter med Genesis' musikk på første halvdel av 1970-tallet, men er i noe større grad gitarbasert. Tekstene på albumet er ordrike og til dels komplekse. «He Knows You Know» handler om narkotikamisbruk, mens «Forgotten Sons» er inspirert av konflikten i Nord-Irland. «The lyric was very pro army but strongly anti war.» Sangen «Garden Party» (med undertittelen «The Great Cucumber Massacre») er en parodi på sosial elitisme og snobbethet, og viser også sanger Fish' sans for humor.
Script for a Jester's Tear ble utgitt i remastret 2CD-utgave i september 1997. Bonus-CD-en har alternative versjoner og demoer av sanger, i tillegg til sangene fra Marillions debutsingle «Market Square Heroes», som kom ut i oktober 1982. Albumet finnes også i en remastret utgave uten bonus-CD-en.
Script for a Jester's Tear er det eneste Marillion-albumet der trommeslager Mick (Michael) Pointer medvirker. Han fikk sparken etter at albumet ble utgitt, og ble etter flere midlertidige trommeslagere erstattet av Ian Mosley.
Alle sangene på albumet (inkludert bonus-CD-en) har tekst skrevet av Fish.
Bonus-CD
Musikken er skrevet av Fish, Steve Rothery, Pete Trewavas, Mark Kelly og Michael Pointer, med unntak av * Fish, Steve Rothery, Pete Trewavas, Mark Kelly, Michael Pointer og Diz Minnet, ** Fish, Steve Rothery, Pete Trewavas, Mark Kelly, Michael Pointer og Brian Jellyman, og *** Fish, Steve Rothery, Pete Trewavas, Mark Kelly, Michael Pointer, Diz Minnett og Brian Jellyman.
Personell
med
I Can’t Explain
«I Can't Explain» er en sang med det engelske rockebandet The Who i 1965, hovedsakelig skrevet av Pete Townshend. Det var den første singelen med bandet under navnet The Who.
«I Can't Explain» ble også gitt ut som åpningssangen i The Whos utgivelse i 1971 albumet Meaty Beaty Big and Bouncy. Her kommenterer Townshend at sangen har nære slektskap til The Kinks' hit «You Really Got Me». Bandet har som regel inkludert sangen i konsertoppsetningene, gjerne tidlig i konsertene. Sangen er med på konsertalbumet Live at Leeds og er åpningssang på The Whos DVD Live at Lyon fra 2006.
Gitarriffet som åpner sangen har blitt kopiert utallige ganger, blant annet i The Clashs «Clash City Rockers» og «Guns on the Roof».
Sangen uttrykker ungdoms frustrasjoner med å både komme til orde og kunne uttrykke seg på en måte som gjør at en blir hørt og lyttet til i samfunnet av voksne, og den arroganse (reell eller ikke reell) ungdom kan føle at de blir møtt med av «de voksne». Unge mennesker trykket derfor sangen til sitt bryst og gjorde at The Who umiddelbart etablerte seg som et talerør for de mange ungdommer som fant det vanskelig å kommunisere med samfunnet omkring. Dette er et tema som går igjen i flere av The Whos senere produksjoner, ikke minst i «My Generation»
Et utdrag av sangen blir framført av Elton John i hans cover versjon av «Pinball Wizard» til filmen Tommy fra 1975.
David Bowie har spilt inn en versjon av sangen på sitt album Pin Ups fra 1973 og den har blitt spilt inn av heavy metal bandet Scorpions i 1989.
The Whos originalversjon er blitt rangert som nummer 371 i bladet Rolling Stones liste over de 500 viktigste sangene gjennom tidene.
Richard Mentor Johnson
Richard Mentor Johnson (født 17. oktober 1780, død 19. november 1850) var en amerikansk kongressrepresentant, senator og USAs niende visepresident, i Martin Van Burens presidentperiode 1837–1841. Johnson kom fra staten Kentucky.
Han er bemerkelsesverdig blant annet fordi han levde i et åpenlyst samboerforhold med familiens slave Julia Chinn, som han behandlet som sin hustru. Paret hadde to døtre: Adaline Chinn Johnson og Imogene Chinn Johnson.
Plancks konstant
Plancks konstant (symbol h) er en fysisk konstant som karakteriserer et kvant eller en liten størrelse i kvantemekanikken. Der er den svært utbredt og brukes for eksempel i den fundamentale uskarphetsrelasjonen.
Konstanten er oppkalt etter Max Planck som innførte den i 1900 for å forklare egenskapene ved varmestråling. Han viste at strålingen med frekvens \nu bare kunne øke eller avta i små, diskrete mengder
Baklaster
En baklaster er en eldre type hjullaster som i sin opprinnelige form var en jordbrukstraktor med skiftet kjøreretning og lasteapparat montert over traktorens drivaksling. Med lasteapparatet over drivhjulene fikk man lettere styring, bedre manøvrerbarhet samt høyere brytekrefter enn med en såkalt frontlaster. Baklasterne hadde en enkel, meget robust og slitesterk konstruksjon. Nærheten til redskapen og sikten over disse er også meget god. Løftekraften er høy i forhold til vekten (f.eks 3,2 tonn løftekraft for en LM 621 på 7 tonn).
Plancks konstant
hvor h var en ny størrelse som snart fikk navnet Plancks konstant. Selv kalte han konstanten for det elementære virkningskvantum da det hadde samme dimensjon som virkning i klassisk mekanikk. Denne beskrivelsen av sort stråling var revolusjonerende fordi man tidligere alltid hadde trodd at alle egenskaper ved elektromagnetisk stråling var kontinuerlige.
Baklaster
Baklasternes størsta bakdel var at den eneste rimlige måten å ta seg inn og ut av den trange hytten var forfra. Enten klatrer man over eller kryper under løftearmene. De store framhjulene og lastearmene gjorde at man ikke kunne bruke dører på hyttens side. Maskin AB Gigantic i Järbo monterte riktignok dørene i for eksempel sin firehjulsdrevne F30-modell i hyttesiden, ovenfor hjulene. Imidlertid var problemene med å klatre opp på jord- og leirebefengte hjul, eller for storvokste personer å ta seg inn gjennom den lille døren, så store at disse maskinene vanligvis ble forsynt med en dør i fronten av sine eiere. Med rammestyringens introduksjon fikk hjullasteren ikke bare en mindre svingradius, men også muligheten til å plassere lasteapparatet foran hytta, og dermed vanlige dører på hyttesidene.
A.C. Møller skole
A.C. Møller skole er en grunnskole i Heimdal utenfor Trondheim (1-10 trinn) for elever som er døve, tunghørte eller med andre hørselsproblemer som bruker tegnspråk som første eller andrespråk. Skolen har om lag 24 fulltidselever samt rundt 80 deltidselever som kommer inn på opptak fra fylkene Møre og Romsdal, Trøndelag, Nordland, Troms og Finnmark. Det er også tilrettelagt for elever med multihandikap.
Baklaster
Historie
På begynnelsen av 50-tallet fantes det noen småskalaprodusenter av dissa maskinene. Den mest framgangsrike var Bröderna Lundbergs Mekaniska i Skellefteå der den av manga anses ha sitt egentlige opphav. I 1951 ble den første laget på en Fordson traktor, og i 1957 kom det i stand en avtale med AB Volvos davarande dotterselskap Bolinder-Munktell, og disses traktorer ble anvendt. Fram til 1984 produserte så Lundbergs 26 000 baklastere til BM. Cirka 7000 baklastere av modell LM 840/LM 841 ble produsert i årene 1966–1978 på BMs anlegg i Arvika.
Plancks konstant
Noen få år senere viste Albert Einstein at den samme strålingen har egenskaper som om den består av energikvant eller fotoner. Et foton med frekvens \nu har energi E = h\nu. Denne innsikten brukte Einstein i 1905 til å forklare egenskaper ved den fotoelektriske effekten, noe han senere fikk Nobel-prisen i fysikk for.
I praksis viser det seg at Plancks konstant delt på 2π  er mer nyttig og kalles for den reduserte Planck-konstanten eller Planck-Dirac-konstanten. Den er definert som og uttales h-strek eller h-bar.
Half Hour of Power
Half Hour of Power er Sum 41s første EP. Det ble utgitt 27. juni 2000. Flere omtaler «Half Hour of Power» som Sum 41s første studioalbum, men det regnes i dag som en EP. EP-en solgte til gull i Canada, og suksessen ved «Half Hour of Power» medførte at SUm 41 ønsket å lage en studioalbum og begynte arbeidet med deres første; «All Killer No Filler»
Plancks konstant
Enheter og verdier
Plancks konstant har samme enhet som virkning, det vil si «energi ganger tid» og dermed  SI-enhet  Js. Nye målemetoder har gitt stadig mer nøyaktige verdier for denne naturkonstanten. I 2014 var den anbefalte verdien fra NIST
A.C. Møller skole
1. juli 2017 tok kommunen over A.C. Møller skole. Skolen ble da slått sammen med Huseby skole. Klasserommene og lokalene til de døve og tunghørte elevene er enda lokalisert i Statpeds bygg i Søbstadvegen.
Plancks konstant
Enheter og verdier
Tallet i parentes angir standardavviket til de to siste sifrene av verdien. Den tilsvarende verdien av den reduserte Planck-konstanten er dermed
I 2017 annonserte NIST en enda mer nøyaktig verdi av Plancks konstant oppnådd ved bruk av en forbedret Kibble-vekt. Slike presise målinger ble lagt til grunn da Generalkonferansen for mål og vekt den 16. november 2018 bestemte at konstanten skal defineres uten usikkerhet med verdien
Denne bestemmelsen skal tre i kraft fra den 20. mai, 2019 og vil også gjelde andre enheter i andre enheter i SI-systemet. Dette tilsvarer at lyshastigheten i 1983 ble definert i SI-systemet som c = 299 792 458 m/s uten usikkerhet i verdien. Da ett sekund er definert som 9 192 631 770 perioder av strålingen ved overgangen mellom to hyperfine nivå i grunntilstanden til cesium-133, har denne fikserte verdien av lyshastighten dermed også definert verdien av en meter uavhengig av lengden til en bestemt platina-iridium-prototype i Paris.
Molar Planck-konstant
Plancks konstant opptrer i alle sammenhenger som er styrt av kvantemekanikk. Enhver måling av en slik størrelse, vil kunne brukes til å finne størrelsen av Plancks konstant. To av de mest presise målinger som er gjort, er bestemmelsen av finstrukturkonstanten og Rydberg-konstanten. De er i SI-systemet forbundet ved ligningen
hvor c er lyshastigheten og finstrukturkonstanten α = e2/4π ε0ħc. Den fysiske massen til elektronet kan uttrykkes ved atommasseenheten u som hvor Ar  er den relative molare massen som kan bestemmes meget nøyaktig i en Penning-felle. Da den molare masseenheten er definert ut fra Avogadros konstant ved = 1 g/mol i SI-systemet, har man derfor sammenhengen
Venstresiden her kalles den molare Planck-konstanten. Her er nå både c og Mu definert som eksakte konstanter, mens α,  Ar(e) og R ∞ kan måles meget presist. Høyresiden er derfor kjent med meget liten usikkerhet og er mer nøyaktig bestemt enn både Plancks konstant h og Avogadros konstant NA hver for seg. Den aksepterte verdien i 2015 for den molare Planck-konstanten er
En mer presis måling av en av disse konstantene på venstre side vil dermed også bestemme den andre. Dette har vært målsettingen for det internasjonale Avogadro-prosjektet basert på å telle opp antall atomer i en nær eksakt kuleformet krystall av silisium. Denne målingen kombinert med andre ligger til grunn for dagens mest presise bestemmelser av Plancks konstant.
A.C. Møller skole
Skolen tilbyr internat for elever som bor for langt unna til å kunne pendle til skolen hver dag. Dette tilbudet har vært tilstede før 1950-tallet, da Rødbygget var internatet på Døvstummeinstitutet i Trondhjem.
Half Hour of Power
Sporliste
* 6:52 med tillagt lydløs del for at albumet skal vare totalt 30 minutter.
Singler
Sang
Andre opptredener i media med «Makes No Difference»
Kiellands dropsfabrikk
Kiellands dropsfabrikk var en godteriprodusent i Oslo fram til 1975.
Fabrikken ble åpnet 5. mars 1891 av Erling Kielland, som tidligere hadde jobbet ved en sjokoladefabrikk i Hamburg. Fabrikken holdt lenge til i lokaler i Tøyengata 33 i Oslo.
Bedriften ble organisert som aksjeselskap i 1938 under navnet Kiellands Fabrikker A/S. I 1975 ble fabrikken kjøpt opp av Nidar.
Det mest kjente produktet fra Kiellands Dropsfabrikk er Laban Seigmenn. Kongen av Danmark og Tos var også kjente merker.
I 1950-årene inngikk bedriften avtale med apotekeren på Skillebekk om å produsere hans produkt «Eukament halspastiller». Pastillene inneholdt ingredienser som gjorde at de bare kunne selges på apotek, og volumet var derfor begrenset. I 1960 endret apotekeren oppskriften slik at Eukament kunne selges over alt, og salget mangedoblet seg. I 1960 ble også «DOC halspastiller» lansert.
Fontana Mineralvannfabrikk var et datterselskap.
I 1965 fikk bedriften agenturet for engelske Rowntree Macintosh, m. bla. After Eight i kolleksjonen. Omtrent samtidig overtok de salgansvaret for Ditlef Martens AS kjeks og makaroniprodukter. Bedriften gikk godt, og det ble besiktiget tomt på Elverum med plan om bygging av ny fabrikk. Erling Kiellands bortgang satte en stopper for alle planer. Aksjonærene solgte bedriften til Nidar AS i 1975.
Kricogonia
Kricogonia er en slekt av dagaktive sommerfugler i gruppen hvitvinger. De lever i Mellom-, Sør- og Nord-Amerika.
Utseende
Middelsstore (vingespenn 45-50 millimeter), for det meste hvite sommerfugler. Oversiden er nesten rent gulhvit bortsett fra en gul flekk ved roten av forvingen, men har en mørk flekk ved forhjørnet av bakvingen. Undersiden av bakvingen er gulaktig med et visst innslag av mørkere skjell. Slekten ligner overflatisk på slekten Pieris, som den imidlertid ikke er beslektet med.
Utbredelse
Slekten har hoveddelen av sin utbredelse i Mellom-Amerika og Karibia, men forekommer også i det nordligste Sør-Amerika og det sørligste Nord-Amerika.
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje. Denne slekten danner trolig en basal gruppe innen Coliadinae sammen med slekten Nathalis.
Tynnline
Tynnline er en variant innen havfiskesporten. Her er det bruddstyrken på linen/snøret som begrepet henviser til. Etter reglementet til Norges Havfiskeforbund er det tre klasser mhv. bruddstyrke på under 8 kg, under 6 kilo og under 4 kilo.
Man kan bruke sitt vanlige havfiskeutstyr så lenge de siste 50 meterne er med tynnline. Mister man mer enn 2/3 deler av snøret er man diskvalifisert. Tynnlinefiske er ment å være en ekstra utfordring for havfiskerene. Man skal ikke bare få fisken på kroken/pilken, men må også være forsiktig så ikke snøret ryker. Tynnlinefisket var opprinnelig et forsøk på å innføre lettere og mer balansert utstyr til havfiske og gjøre sporten mer spennende. Senere har artsfiske og poengfiske har overtatt den rollen. Flere klubber har egne klubbmesterskap i tynnline og de fleste av disse turene arrangeres i Oslofjorden. Dette siden den maksimale praktiske fiskedybden anses for å være 50-60 meter.
Det første Norgesmesterskapet i Tynnline ble arrangert i 1987 og det var en egen Norgescup for Tynnline i perioden 1988–2002. Etter år 2000 var det kun Grensenappet som regelmessig ble arrangert som en tynnlinefestival. Siste gang Grensenappet ble arrangert som tynnline-festival var i 2009.
Norges Havfiskeforbund har vedtatt reglementet for tynnlinefiske og tildeler årlig Norgesmesterskap.
Maria Anna Mozart
Maria Anna Mozart («Nannerl» blant venner, senere baronesse Berchtold von Sonnenburg) (født 30. juli 1751 i Salzburg, død 29. oktober 1829 samme sted) var Wolfgang Amadeus Mozarts eldre søster, og datter av komponisten Leopold Mozart og Anna Maria Pertl.
«Nannerl» var en høyt begavet pianist og reiste som ung på konsertturnéer i mange land i Europa sammen med Wolfgang. Allerede som elleveåring spilte hun de vanskeligste sonater og konserter for klaver — meget bedre enn sin bror — og fikk anerkjennelse og gaver fra høytstående personer. Det er ikke bevart komposisjoner etter henne, men det finnes brev hvor Wolfgang lovpriser hennes arbeider, og oppfordrer henne til videre innsats. Likevel trådte hun aldri ut av brorens skygge, og levde i senere år en tilværelse som hustru og mor, i tillegg til å gi pianotimer.
Etter at hennes far nektet henne å gifte seg med kammerherre Franz Armand d'Ippold, inngikk hun 1784 et fornuftsekteskap med den 15 år eldre Johann Baptist Reichsfreiherr Berchtold von Sonnenburg (1736–1801) og levde i St. Gilgen i det samme huset hvor hennes mor var blitt født. Hennes mann hadde fem barn fra to tidligere ekteskap, og selv fikk hun tre barn med ham. Hun reiste tilbake til Salzburg etter ektemannens død i 1801, og var der en høyt respektert pianolærer.
Hun ble blind i en alder av 74 år. Etter sin død i 1829 ble hun etter eget ønske gravlagt på den kommunale gravplassen St. Peter i Salzburg.
Hennes dagbøker, brev og erindringer var og er verdifulle kilder for Mozart-forskerne. I 1829 besøkte det engelske ekteparet Mary (Maria Sibylla) og Vincent Novello (A Mozart Pilgrimage) i Salzburg.
Til sin 31. fødselsdag fikk Maria Anna følgende dikt av Wolfgang:
Trygve Brodahl
Trygve Brodahl (født 20. august 1905 i Hønefoss, død 11. april 1996 samme sted) var en norsk langrennsløper som konkurrerte for Fossekallen IF på 1930-tallet. Han var sønn av Martin Brodahl fra Ådal og Marta Bolette (født Svingerud) fra Hole.
Han tok VM-sølv på 18 km i 1930, VM-bronse på 50 km og VM-sølv i stafett 1935. Han vant 18 km i Holmenkollen 1939 og NM 30 km i 1930 og 1939. Samme år ble han tildelt Holmenkollmedaljen.
I senere år var Trygve Brodahl løypebas for Skiforeningen på Ringkollen, og lokalt gikk han bare under tilnavnet «Skautrollet», fordi han til stadighet kunne påtreffes på Krokskogen, der han vedlikeholdt og merket løypetraseene i sommerhalvåret og gikk opp løyper i vinterhalvåret.
I 1941 etablerte han firmaet Trygve Brodahl & Co. Firmaet drev med fabrikasjon og salg av badstu ovner og varmtvannsberedere. Produksjonen foregikk til dels i eget verksted på Hønefoss, dels hos underleverandører i Oslo. Badstuesaken var personlig for Brodahl, og hans innsats på området gis mye av æren for at badstue igjen ble populært i Norge.
Trygve var bror av Sverre Brodahl (1909–1998), en merittert langrennsløper som vant bronse i nordisk kombinert og sølv på 4x10 km stafett under vinter-OL 1936 og var én av grunnleggerne av skifabrikken Alme & Brodahl, som i 1950 fusjonerte med Splitkeinfabrikken, den gang eiet av Laila Schou Nilsen.
Slaget ved Bjälbo
Slaget ved Bjälbo i Östergötland rundt 1170 avgjorde de svenske tronstridighetene etter kong Karl Sverkerssons død under overfallet på slottet Näs på Visingsö, Småland i 1167.
Den døde kongen hadde to brødre Kol Sverkersson og Burislev Sverkersson som gjorde krav på den svenske tronen i likhet med kongens morder, Knut Eriksson. Utenfor Bjälbo i 1170 eller senere i 1173, møttes de to hærene under tronpretendentene, den östgötske hæren ledet av Kol og Burislev Sverkersson av den sverkerska ætten og den västgötiske hæren ledet av Knut Eriksson av den erikska ætten.
Utfallet av det militære sammenstøtet gjorde slutt på en forvirrende tid av konger og motkonger i årene mellom 1167 og 1170 til 1173 der begge tronpretendenter av den sverkerska ætten var slått og drept. Men de historiske kilder om den svenske historien i 1100-tallet er ansett for å være noe usikkert med enorme gap og motstridende opplysninger. En av de antagelige drepte tronpretendentene skulle ha overlevde som biskop Kol som døde i Jerusalem i 1196.
Tuzla kullkraftverk
Tuzla kullkraftverk er et kullkraftverk sørvest for byen Tuzla i Bosnia-Hercegovina. Det har en installert produksjonskapasitet på 779 MW, fordelt på seks blokker/ turbiner.
Calamoceratidae
Calamoceratidae er en gruppe (familie) av insekter som hører til ordenen vårfluer (Trichoptera). Larvene lever i ferskvann. De voksne lever ikke langt fra vannet de vokser opp i.
Tuzla kullkraftverk
Anlegget ble påbegynt omkring 1964, fikk første turbin installert i 1966 og stod ferdig i 1978. Brenselkilden er lignitt (brunkull) fra lokale gruver.
Calamoceratidae
Utseende
Middelsstore (vingespenn 15–26 mm) vårfluer med brede, noe trekantede forvinger. Antennene er trådformede og lengre enn forvingen. Hodet mangler punktøyne (ocelli), maksillarpalpene er gjerne 6-leddete (et uvanlig trekk), påfallende lange, tett kledt med lange, utstående hår. I alle fall noen arter har to sporer på forbeina, fire på mellombeina og tre på bakbeina (flere sporer på mellombeina enn på bakbeina er ganske uvanlig hos vårfluer). Larvene lager et flatt hus av bladbiter.
Levevis
Larvene lever i sakteflytende elver, innsjøer og sumper. De er nedbrytere som spiser dødt plantemateriale.
Utbredelse
Familien finnes i alle økosoner, men er mest artsrik i subtropiske områder. Det forekommer to arter i Sør-Europa.
Haiti under Sommer-OL 1928
Haiti under Sommer-OL 1928. To sportsutøvere fra Haiti, begge menn, deltok i friidrett under Sommer-OL 1928 i Amsterdam. Haiti kom på delt 30.-plass med en sølvmedalje.
Alvøen skole
Alvøen skole er en kommunal barneskole ved Alvøen i Laksevåg bydel i Bergen kommune. Alvøen skole kan føre sin historie tilbake til den private Alvøen Værksskole, som ble startet i 1862. Dagens skole er fra 1953.
University of Nebraska
University of Nebraska er et delstatseid land-grant-universitet i Lincoln i delstaten Nebraska, USA. Det ble opprettet i 1850 og har også campuser i Omaha og Kearney. Det undervises blant annet i jus.
Lærestedene ved University of Nebraska er:
Ved universitetet var det 45 730 studenter og 3 350 vitenskapelig ansatte i 2006, og samme året var skolepengene i snitt om lag US$ 5 000 for studenter folkeregistrert i Nebraska. Studiene gis opp til doktorgradsnivå ved alle lærestedene unntatt Kearney.
Nykyrka
Nykyrka er et tettsted i Motala kommune i Östergötlands län i Östergötland i Sverige. I 2010 hadde tettstedet 414 innbyggere.
Erythrai
Erythrai (gresk: Ἐρυθραί), senere Litri, var en av de tolv joniske byene i Anatolia. Den ligger 22 km nordøst for havnen Kyssos (dagens Çeşme) på en liten halvøy som strekker seg ut i Erythraibukta. Den ligger like langt fra fjellene Mimas og Korykos og direkte motsatt fra øya Khíos.
Byen skal ha blitt grunnlagt først av en bosetning fra Kreta, deretter bosatt av jonerne under Knopos, sønn av Kodros. Erythrai var kjent for å være setet til den erythraiske sibylle. Ruinene av byen finnes nord for den tyrkiske byen Ildırı i distriktet Çeşme i provinsen İzmir.
Historie
Ifølge den greske geografen Pausanias ble Erythrai grunnlagt av bosettere fra Kreta under ledelse av Erythros den røde, sønn av Rhadamanthos. På samme tid kom det innflyttere fra Lykia, Karia og Pamfylia, som alle var steder i Anatolia. Senere etablerte Knopos, sønn av Kodros (den siste av de semimytiske konger av Athen), en jonisk bosetning. Byen ble senere tidvis kalt Knopospolis etter ham. Byen lå ikke rett ved kysten, men en liten distanse inn i landet, men hadde en havn ved kysten som ble kalt for Kissos.
På 600-tallet f.Kr. var Erythrai en jonisk by i Anatolia og ble medlem av det joniske forbund. I løpet av 600-tallet f.Kr. utkjempet byen en krig mot naboøya Khíos. Erythrai ble kjent som en produsent av kvernsteiner i en periode da byen var styrt av en tyrann.
Erythrai ble aldri noen stor by, den sendte kun åtte skip til slaget ved Lade. Erythraiene var i lengre tid underlagt Athens overherredømme, men mot slutten av Peloponneskrigen brøt de med Athen. Etter slaget ved Knidos tok de imot Konon, den athenske generalen som ledet Athens flåte i nederlaget i slaget ved Aegospotami, etter at han ikke kunne oppholde seg i Athen lengre. Erythrai æret ham blant annet i en inskripsjon som fortsatt eksisterer.
Erythrai var fødestedet for to sibyller (profetiske kvinner). Strabon skriver at den ene av dem, Sibylla, bodde der i byens tidlige periode. Den andre sibyllen, som het Athenais, levde samtidig som Aleksander den store. Den erythraiske sibylle var Apollons orakel.
Senere allierte byen seg vekselvis med Athen og Perserriket. Rundt midten av 350-tallet f.Kr. stilte Erythrai seg på parti med Mausollos, herskeren av Karia som hadde hovedsete i Halikarnassos. I en inskripsjon som er funnet på stedet kalles han Erythrais velgjører.
I 334 f.Kr., under Aleksander den store, ble Erythrai igjen selvstendig. I henhold til Plinius den eldre og Pausanius planla Aleksander å opprette en kanal gjennom Erythrai-halvøya for å forbinde Teos bukten med Smyrna bukten.
Da Aleksander kom tilbake til Memfis i april 331 f.Kr. ventet sendebud fra Hellas på ham. De fortalte Aleksander at oraklene i Didyma og Erythrai, som hadde vært tause i lang tid, brått hadde snakket og bekreftet at Aleksander var en sønn av Zevs.
Erythrai ble senere knyttet til Pergamon og til Roma, og etter at Attalos III av Pergamon døde i 133 f.Kr., da kongeriket Pergamon ble gitt i arv til romerne, fikk Erythrai en oppblomstringstid som en fri by (civitas libera) og tilknyttet den romerske provinsen Asia. På denne tiden var byen kjent for sin vinproduksjon, geiter, tømmer og kvernsteiner, samt for sibyllene Herophile og Athenais.
Arkeologi
Funn fra nyere utgravninger er oppbevart i det arkeologiske museum i Izmir. Undersøkelser av akropolis har avdekket mye keramikk og små offerstatuetter av bronse og elfenbein fra perioden 670-545 f.Kr. Statuettene av elfenbein bærer stilmessige likhetstrekk med arkeologiske funn fra Kreta og Rhodos, noe som kan bekrefte Pausanias' uttalelse om at Erythrai først ble bosatt derfra.
Nygårdslien skole
Nygårdslien skole er en kommunal barneskole på Nygård i Laksevåg bydel i Bergen kommune. Skolen, som er tegnet av arkitektene Jon og Claus Lindstrøm og Kjartan Sverresøn Myklebust og åpnet i 1971, har plass til 350 elever fra 1. til 7. klassetrinn.
Historie
Nygårdslien skole ble bygget som erstatning for og på samme tomt som gamle Nygård skole, som ble revet. Tomten for nybygget var liten, den lå i et etablert boligområde og her var kun mulighet for mindre utvidelser. Skolen måtte bygges ned i terrenget for å passe inn mellom boligene. På 1970-tallet ble flere skoler bygget som såkalte landskapskoler, med åpne arealer der flere klasser kunne bli undervist samtidig. På Nygårdslien ble overetasjen innredet med et 350 kvadratmeter stort åpent undervisningsareal, omgitt av klasserom, grupperom, mediatek m.m. Laksevåg ble i 1972 en del av Bergen kommune, og siden det allerede lå en Nygård skole her, fikk den nye skolen navnet Nygårdslien. Elevtallet i området gikk markant ned på begynnelsen av 1980-tallet. Det ble etter hvert besluttet at naboskolen Valheim skulle nedlegges og elevene overføres til Nygårdslien. Forslaget møtte store protester, Nygårdslien var allerede utnyttet til fulle med undervisning i tilfluktsrom, og utearealene var små. Vedtaket ble likevel gjort, og fra skolestart i 1985 ble de to skolene samlet til én administrativ enhet. Valheim fortsatte å eksistere i ytterligere to år før den ble endelig nedlagt i 1987.
Arkivet
Arkivet etter Nygårdslien skole oppbevares ved Bergen Byarkiv. Her finnes informasjon om Nygårdslien skolekorps, Klubben av norsk lærerlag ved Nygårdslien skole og Nygård skoles foreldrelag. Skolen har vært involvert i en del prosjekter, eksempelvis Skolebasert vurdering og prosjekter mot mobbing. Utbygging av Nygårdslien og bygging av volleyballhall er dokumentert gjennom korrespondanse og tegninger. Her finnes en stor samling klassebilder fra skolens oppstart og fram til midten av 1990-tallet. I tillegg er her klassebilder fra Nygård skole, de fleste fra 1960-tallet, det eldste fra 1947, samt en samling små klassebilder fra årene 1970 - 1984, sannsynligvis fra Valheim. Her er også portrettbilder av skolens første rektorer. Arkivmateriale fra byggingen av skolen finnes i arkivet etter arkitektene Lindstrøm.
Buffy the Vampire Slayer
Buffy the Vampire Slayer er en amerikansk komedie-skrekkfilm fra 1992, regissert av Fran Rubel Kuzui etter et filmmanuskript av Joss Whedon. I de sentrale rollene er Kristy Swanson, Donald Sutherland, Paul Reubens, Rutger Hauer, Luke Perry, Hilary Swank og David Arquette. Filmen hadde premiere 31. juli 1992.
Fjernsynsserien Buffy, vampyrenes skrekk, basert på filmen, ble sendt på amerikansk fjernsyn i perioden 1997–2003. Serien ble skrevet, produsert og enkelte episoder regissert av Joss Whedon. Serien Angel, som følger en av rollefigurene i Buffy-serien, ble sendt i perioden 1999–2004.
Handling
Buffy Summers er student ved Hemery High School i Los Angeles. Hennes dager brukes stort sett ved nærmeste kjøpesenter, eller tilbringe tid sammen med sine rike, snobbete venner og kjæresten hennes, Jeffrey. På skolen en dag, blir hun kontaktet av en mann som kaller seg Merrick (spilt av Donald Sutherland) som forteller at hun er "The Slayer" eller den utvalgte til å drepe vampyrer. Merrick er en "Watcher" hvis plikt er å veilede og trene Buffy. Hun avviser påstandene hans, men blir overbevist om at han har rett når han er i stand til å beskrive en tilbakevendende drøm hun har i detalj. I tillegg begynner Buffy å vise uhyggelige evner som ikke var kjent for henne tidligere, inkludert økt smidighet og utholdenhet.
Buffy havner i konflikt med Lothos, en vampyr og hans medhjelper Amilyn. To unge menn, Oliver Pike og Benny blir angrepet av Amilyn. Benny blir en vampyr, men Pike blir reddet av Merrick. Som vampyr ønsker Benny at Pike også skal bli vampyr. Amilyn bortfører også Cassandra, en tøff jente fra Buffys klasse, som offer til Lothos. Når kroppen hennes blir funnet, spres nyhetene gjennom Los Angeles, men drapet hennes blir møtt med likegyldighet fra Buffy og hennes venninner. Merrick dør av skader etter en konfrontasjon med Lothos. Rett før Merrick dør, forteller han at Buffy burde gjøre ting på hennes egen måte.
Sima Yan
Sima Yan (tradisjonell kinesisk: 司馬炎, pinyin: Sīmǎ Yán; født 236, død 17. mai 290), stilnavn Ānshì (安世), Keiser Wǔ av Jìn (tradisjonell kinesisk: 晉武帝; forenklet kinesisk: 晋武帝; Jìn Wǔdì) var den første keiseren av det kinesiske Jin-dynastiet etter at han hadde tvunget Cao Wei-keiseren Cao Huan til å abdisere. Sīmǎ Yán var sønnen til Sima Zhao og sønnesønnen til Sima Yi. Han styrte fra 265 til 290. Etter å ha erobret Østlige Wu og tvunget den sørlige keiser Sun Hao til å overgi seg i 280, var han den første keiseren som styrte et forent Kina siden Han-dynastiets nedgangstid. Keiser Wǔ var godt kjent for sin sensualitet, særlig etter foreningen av Kina, og legender skrøt av hans ekstreme kraft blant de ti tusen keiserlige konkubiner.
Keiser Wǔ ble vanligvis sett på som en generøs og mild, men også sløsete hersker. Hans generøse og milde styre underminerte makten hans, siden han ble i overkant tolerant ovenfor adelsfamilienes korrupsjon og sløsing, som tappet folket for ressurser. Videre var Yán bekymret for rikets stabilitet da han opprettet Jìn-dynastiet, og siden han trodde den forestående staten Cao Wei møtte sin undergang siden den ikke klarte å utdele makt til keiserfamiliens prinser, ga han stor makt til sine onkler, søskenbarn og sønner, med autoritet som inkluderte høy militær rang. Dette førte ironisk nok til destabiliseringen av Jìn-dynastiet, siden prinsene startet en krig seg imellom som ble kjent som de åtte prinsers krig kort etter Yán døde, og etterpå ødela wu huopprøret nesten dynastiet, og tvang det til å relokalisere seg til regionen sør for Huaihe. Selv om det nå var kraftig svekket overlevde dynastiet ennå hundre år, til 420.
VM i ishockey for menn 1996
VM i ishockey 1996 var det 60. verdensmesterskapet i ishockey og ble arrangert på fire nivåer. Det egentlige VM (pulje A, eller «A-VM») med deltakelse av tolv land ble avholdt i Wien i Østerrike og kampene spilt i perioden 21. april til 5. mai 1996. VM på lavere nivåer ble arrangert på forskjellige terminer i mars og april 1996. I alt var det 39 deltakende nasjoner ved mesterskapet, hvilket var en tangering av den hittidige deltakerrekorden fra VM året før.
I forhold til året før hadde C1-puljen og C2-puljen fått tilbake deres opprinnelige navn (pulje C og D). C-puljen ble redusert fra ni til åtte land og D-pulje redusert fra ti til åtte hold. Derfor ble kvalifikasjonen til D-gruppen gjeninnført.
Ishockey-VM 1996 pulje A
Ishockey-VM 1996 pulje A ble avholdt i Wien i Østerrike og kampene spilt i perioden 21. april til 5. mai 1996. Verdensmesterskapet ble vunnet av Tsjekkia som vant sitt første VM-gull siden Tsjekkoslovakias oppløsning i 1993 (Tsjekkoslovakia hadde tidligere vunnet seks VM-titler, senest i 1985). I finalen vant tsjekkerne 4−2 over Canada som dermed vant VM-medalje for tredje år på rad. Kampen sto 2−2 inntil Martin Procházka scoret med 19 sekunder igjen av kampen, mens en scoring i tomt mål sikret seieren.
Bronsemedaljene gikk til USA som i bronsefinalen beseiret Russland med 4−3 med en scoring av Brian Rolston 4 minutter og 48 sekunder inn i overtidsperioden og dermed vant sin første VM-medalje siden 1962. Russerne, som ikke hadde tapt en eneste kamp i regulær spilletid, endte dermed på en skuffende fjerdeplass. De forsvarende verdensmesterne fra Finland måtte likeledes på skuffende vis forlate turneringen i kvartfinalen etter nederlag til Canada på 1−3.
Ishockey-VM 1996 pulje B
Ishockey-VM 1996 pulje B ble avholdt i Eindhoven i Nederland i perioden 10. til 20. april 1996. Latvia vant B-puljen for første og rykket opp til A-puljen for første gang siden 1939. I den siste kampen sørget Artūrs Irbes målvaktspill og Oļegs Znaroks' utlikningsmål for at Latvia vant turneringen.
Ishockey-VM 1996 pulje C
Ishockey-VM 1996 pulje C ble avholdt i Jesenice og Kranj i Slovenia i perioden 22. til 31. mars 1996.
Ishockey-VM 1996 pulje D
Ishockey-VM 1996 pulje D ble avholdt i Kaunas og Elektrėnai i Litauen i perioden 22. til 31. mars 1996. Vertsnasjonen Litauen endte med å vinne turneringen og rykket dermed opp til pulje C for 1997.
Kvalifisering til pulje D
To kvalifiseringsturneringer til Ishockey-VM 1996 pulje D ble avholdt: den ene i Sydney i Australia i perioden den 5. til 6. november 1995 og den andre i Metulla, Israel i perioden 27. til 29. januar 1996.
Australia kvalifiserte seg til D-VM etter å ha beseiret New Zealand med klar margin i begge kampene.
Jojo
En jojo (gjennom engelsk fra fransk, opphav fra et filippinsk språk) er et leketøy som består av to trinser, holdt sammen med en kort aksel som en hyssing er festet til.
VM i ishockey for menn 1996
Kvalifisering til pulje D
Hellas hadde opprinnelig vunnet turneringen og dermed kvalifisert seg til D-VM, men de ble diskvalifisert da man oppdaget at de hadde brukt utenlandske spillere som ikke var kvalifisert til turneringen. Hellas' to seire ble omgjort til to 0−5-tap, og dermed ble Israel kvalifisert i stedet.
Jojo
En kan få trinsene og akslingen til å gå opp og ned langs snora mens de roterer.
Typer
Per idag finnes det fire forskjellige typer jojoer: Imperial, butterfly, offstring og freehand.
Imperial er som de gamle jojoene, og brukes til noe som kalles looping. Dette er den tradisjonelle måten å bruke jojo på, ved at man «skyter» den frem og tilbake.
Butterfly er en nyere type som er formet noe liknende en sommerfugl. Det er fordi den brukes til stringtriks som er ganske nytt. Butterflyjojoer er tyngre en imperial fordi de er designet for å spinne (å snurre på enden av tråden) lengre. Offstring er en butterflytype, bare med videre gummikanter for at den lettere skal kunne tas imot. I offstring er nemlig ikke jojoen festet til tråden.
Freehand er når en stringtrickjojo med butterfly har en counterweight eller en motvekt i den ene enden i stede for å sette tråen på fingeren. Freehand gir litt variasjon fordi du kan gjøre ting som å slippe motvekten.
Konkurranser
Disse er kalt 1A, 2A, 3A, 4A og 5A.
I 1A bruker man en butterfly-jojo og gjør spinn og string triks.
I 3A er det en butterfly-jojo i hver hånd som man kombinerer når man utfører string triks.
I 4A har man offstring-jojo som man kaster i luften og gjør triks med.
Mens 5A bruker noe som kalles counterweight, som er en butterfly jojo, men med en motvekt i andre enden av tråden istedenfor å feste snoren på fingeren. På denne måten gjør man triks som involverer begge ender.
Peugeot 604
Bilen var basert på 504-modellen og brukte mange deler fra denne: blant annet torpedovegg, deler av gulvplater samt dører. Bilen ble presentert av Peugeot for første gang på bilutstillingen i Genève i 1975. 604 kunne også fåes med en 2,3 liter 4-sylindret turbodiesel, men den var altfor liten for denne bilen og var ingen suksess. Bensinmotoren ble oppgradert til en 2,8 liter med direkte innsprøytning i 1984 (GTI), og produksjonen opphørte i 1985.
Komfort – Livet om bord
thumb|right|280px|Interiøret i en Peugeot 604 TI 1979 Størrelsen på Peugeot 604 gjorde den til en behagelig bil inni. Kjørestillingen var komfortabel, baksetene var lett tilgjengelig og benplassen god.
Bilder
Klikk på bildene for å se dem i stort format.
(Now and Then There’s) A Fool Such as I
(Now and Then There's) A Fool Such as I er en sang skrevet av Bill Trader og publisert i 1952, fremført av Hank Snow.
Innspillingen av Jo Stafford ble utgitt av Columbia Records som katalognummer 39930. Den nådde Billboard Best Seller chart den 28. februar 1953 som nummer #20, den eneste uken den hadde på listen. Tommy Edwards spilte også inn en versjon av nasjonal interesse, listet i Cashbox undersøkelsen.
Elvis Presley-versjonen
En innspilling av Elvis Presley var en enda større hit, som nådde nummer #1 i UK og nummer #2 i USA (1959).
Andre innspillinger
The Bell Sisters (1953)